CELEX: 32022R0502
Language: et
Date: 2022-03-29 00:00:00
Title: Komisjoni rakendusmäärus (EL) 2022/502, 29. märts 2022, millega muudetakse rakendusmäärust (EL) nr 1321/2013 suitsutuspreparaadi-esmatoote „Scansmoke PB 1110“ loa hoidja nime osas (EMPs kohaldatav tekst)

30.3.2022   
               
               
                  ET
               
               
                  Euroopa Liidu Teataja
               
               
                  L 102/6
               
            
         KOMISJONI RAKENDUSMÄÄRUS (EL) 2022/502,
         29. märts 2022,
         millega muudetakse rakendusmäärust (EL) nr 1321/2013 suitsutuspreparaadi-esmatoote „Scansmoke PB 1110“ loa hoidja nime osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. novembri 2003. aasta määrust (EÜ) nr 2065/2003 toidus või toidu pinnal kasutatavate või kasutamiseks mõeldud suitsutuspreparaatide kohta, (1) eriti selle artiklit 11,
         ning arvestades järgmist:
         
                     (1)
                  
                  
                     Äriühing Azelis Denmark A/S (edaspidi „taotleja“) esitas 1. oktoobril 2021 määruse (EÜ) nr 2065/2003 artikli 11 lõike 1 kohase taotluse, et muuta komisjoni rakendusmääruses (EL) nr 1321/2013 (2) sätestatud suitsutuspreparaadi-esmatoote „Scansmoke PB 1110“ loa hoidja nime.
                  
               
                     (2)
                  
                  
                     Taotleja märkis taotluses, et suitsutuspreparaadi-esmatoote „Scansmoke PB 1110“ luba tuli üle anda äriühingule proFagus GmbH. Oma avalduse põhjendamiseks esitas taotleja tema ja äriühingu proFagus GmbH vahel sõlmitud üleandmislepingu suitsutuspreparaadi-esmatoote „Scansmoke PB 1110“ kohta.
                  
               
                     (3)
                  
                  
                     Kavandatav loa hoidja muutmine on oma olemuselt üksnes administratiivne ning seepärast ei kaasne sellega asjaomase toote uuesti hindamist.
                  
               
                     (4)
                  
                  
                     Seepärast tuleks rakendusmäärust (EL) nr 1321/2013 vastavalt muuta.
                  
               
                     (5)
                  
                  
                     Sujuva ülemineku tagamiseks on asjakohane ette näha, et suitsutuspreparaati-esmatoodet „Scansmoke PB 1110“ ning sellest saadud suitsutuspreparaate ja neid sisaldavat toitu, mis vastavad enne käesoleva määruse jõustumise kuupäeva kehtinud eeskirjadele, võib jätkuvalt turule lasta ja kasutada kuni olemasolevate varude ammendumiseni.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) nr 1321/2013 muutmine
            Rakendusmääruse (EL) nr 1321/2013 lisa tabelis muudetakse suitsutuspreparaati-esmatoodet „Scansmoke PB 1110“ käsitlevat kannet järgmiselt:
            
                        1)
                     
                     
                        kolmandas reas „Loa hoidja nimi“ asendatakse sõnad „Azelis Denmark A/S“ sõnadega „proFagus GmbH“;
                     
                  
                        2)
                     
                     
                        neljandas reas „Loa hoidja aadress“ asendatakse sõnad „Lundtoftegaardsvej 95, 2800 Lyngby, TAANI“ sõnadega „Uslarer Str. 30, 37194 Bodenfelde, SAKSAMAA“.
                     
                  
         
            Artikkel 2
            Üleminekumeetmed
            Rakendusmääruse (EL) nr 1321/2013 lisas esitatud suitsutuspreparaati-esmatoodet „Scansmoke PB 1110“, samuti sellest saadud suitsutuspreparaate ning suitsutuspreparaati-esmatoodet või sellest saadud suitsutuspreparaate sisaldavat toitu, mis on toodetud ja märgistatud enne 19. aprilli 2022 kooskõlas enne 19. aprilli 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
         
         
            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 309, 26.11.2003, lk 1.
         
            (2)  Komisjoni 10. detsembri 2013. aasta rakendusmäärus (EL) nr 1321/2013, millega kehtestatakse loetelu lubatud suitsutuspreparaatidest-esmatoodetest, mida kasutatakse sellisel kujul toidus või selle pinnal ja/või esmatoodetest saadud suitsutuspreparaatide valmistamiseks (ELT L 333, 12.12.2013, lk 54).